CELEX: 62014CN0175
Language: el
Date: 2014-04-10 00:00:00
Title: Υπόθεση C-175/14: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 10 Απριλίου 2014 — Ralph Prankl

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/3
            
         Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 10 Απριλίου 2014 — Ralph Prankl
   (Υπόθεση C-175/14)
   2014/C 235/04
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγων: Ralph Prankl
   
      Καθού: Bundesfinanzgericht
   
      Προδικαστικό ερώτημα
   
   Πρέπει να ερμηνευθούν τα άρθρα 7, παράγραφοι 1 και 2, και 9, παράγραφος 1, της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους καταναλώσεως (1), όπως ισχύει μετά την τροποποίησή της από την οδηγία 92/108/ΕΟΚ (2) του Συμβουλίου, της 14ης Δεκεμβρίου 1992 (ΕΕ L 390), υπό την έννοια ότι αντιτίθενται σε εθνικές κανονιστικές ρυθμίσεις κατά τις οποίες ειδικός φόρος καταναλώσεως (φόρος καπνού) επί προϊόντων υποκείμενων σε ειδικό φόρο καταναλώσεως (τσιγάρα) που είχαν τεθεί σε ανάλωση σε (αρχικό) κράτος μέλος και μεταφέρθηκαν σε χερσαίο έδαφος χωρίς την κάλυψη συνοδευτικού εγγράφου κατά την έννοια του άρθρου 7, παράγραφος 4, της εν λόγω οδηγίας, μέσω ενός ή περισσότερων κρατών μελών (κράτη μέλη διελεύσεως) προς άλλο κράτος μέλος (κράτος μέλος προορισμού), με σκοπό να πωληθούν στο κράτος μέλος προορισμού, εισπράττεται επίσης στο κράτος μέλος διελεύσεως;
   
      (1)  EE L 76, σ. 1.
   
      (2)  Οδηγία 92/108/ΕΟΚ του Συμβουλίου, της 14ης Δεκεμβρίου 1992, για την τροποποίηση της οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης και για την τροποποίηση της οδηγίας 92/81/ΕΟΚ (ΕΕ L 390, σ. 124).